Ayai Illusi

Zaharuddin bin Kamaruddin atau lebih dikenali sebagai Ayai adalah salah seorang penyanyi terkenal di Malaysia yang berasal dari Johor Bahru, Johor. Beliau memulakan kerjaya sebagai penyanyi selepas menyertai pertandingan realiti Bintang RTM pada tahun 1986, seterusnya menganggotai kumpulan Illusi pada tahun 1988. Beliau juga adalah abang kepada Mohd Halim Kamaruddin, vokalis gantian  untuk kumpulan Ekamatra ketika kumpulan tersebut bertanding di peringkat akhir Juara Lagu 1990.

Bersama kumpulan Illusi, nama Ayai mula meniti di bibir peminat menerusi lagu-lagu hitnya, antaranya ialah Puisi Cinta (1988), Segalanya Ku Terima dan Suara Cinta (1989) serta Inang Bujang Dan Dara (1993). Kemudian, beliau meneruskan kerjayanya secara solo dan sempat menghasilkan satu album studio berjudul Ayai Illusi pada tahun 1995.

Gegar Vaganza 2014

Gegar Vaganza 2023

Karier Awal
Ayai memulakan kariernya dalam bidang seni suara pada 1970 sebagai penyanyi radio RTM bersama Orkes RTM kawasan selatan di Johor Bahru di bawah pimpinan Allahyarham Taib Othman yang juga bapa kepada dua gitaris kumpulan Search iaitu Kid (gitar utama) dan Din (gitar irama).

Selepas 10 tahun menimba pengalaman, Ayai mengorak langkah apabila menyanyi di eksekutif lounge di Jalan Meranti Merah, Tebrau bersama Hasnah Harun dan Allahyarham Harun Jaabar.

Pada 1985, Ayai mula mengenali rapat M. Nasir yang sehingga kini dipanggil Along menerusi kumpulan Anak-Anak Alam yang turut disertai Allahyarham Loloq, Keon, Siso dan Pyan Habib.

Pada masa sama, darah muda penyanyi itu membuak-buak untuk menyertai Bintang RTM namun komitmen tinggi bekerja di kelab membantutkan hasratnya.

Diskografi

Album Ayai

Anugerah & Pencapaian

Kelahiran 1962
Peserta Gegar Vaganza
Orang Malaysia berketurunan Melayu